У Вікіпедыі ёсць артыкулы пра іншых асоб з прозвішчам Бахар.

**Іван Бахар** (нар. 10 ліпеня 1998, Мінск) — беларускі футбаліст, паўабаронца мінскага «Дынама» і нацыянальнай зборнай Беларусі.

Клубная кар’ера
---------------

Выхаванец футбольнага клуба «Мінск», з 2014 года пачаў выступаць за дубль і хутка замацаваўся ў яго складзе. 29 лістапада 2014 года дэбютаваў у Вышэйшай лізе ў асноўнай камандзе «Мінска», выйшаўшы на замену на 73-й хвіліне матча супраць брэсцкага «Дынама» (5:2) і стаўшы такім чынам наймаладзейшым іграком Вышэйшай лігі 2014.

У 2015—2016 гадах працягваў выступаць за дубль мінчан, толькі эпізадычна з’яўляючыся ў асноўнай камандзе. У сезоне 2017 «Мінск» узяў курс на амаладжэнне, і Бахар разам з іншымі маладымі ігракамі стаў трывала прыцягвацца да асноўнага складу. Нярэдка выхадзіў у стартавым складзе мінчан, выкарыстоўваўся на пазіцыі левага паўабаронцы.

У студзені 2018 года падоўжыў кантракт са сталічным клубам. У сезоне 2018 стаў адным з асноўных ігракоў каманды. У сакавіку 2019 года яшчэ на год падоўжыў пагадненне з «Мінскам». У сезоне 2019 працягваў трывала гуляць у стартавым складзе, з 7 галамі стаў другім бамбардзірам каманды.

У снежні 2019 года стаў іграком мінскага «Дынама», дзе таксама замацаваўся ў аснове. У 2021 годзе шмат адсутнічаў з-за траўмы, у 2022 годзе вярнуў месца ў аснове, з 11 галамі стаў найлепшым бамбардзірам каманды ў сезоне.

У снежні 2022 года перайшоў у ізраільскі клуб «Хапаэль Ірані» з Кір’ят-Шманы. Па выніках сезона 2022/23 «Хапаэль Ірані» страціў месца ў элітным дывізіёне, і ў маі 2023 года нападнік паведаміў, што пакідае клуб.

З чэрвеня 2023 года стаў трэніравацца з мінскім «Дынама» і ў ліпені падпісаў кантракт з клубам.

Міжнародная кар’ера
-------------------

У 2014—2015 выступаў за юнацкую зборную Беларусі (да 17), якой дапамог выйсці ў элітны раўнд чэмпіянату Еўропы.

Увосень 2015 года ў складзе юніёрскай зборнай Беларусі (да 19) прымаў удзел у кваліфікацыйным раўндзе чэмпіянату Еўропы. На наступны год у кваліфікацыі чэмпіянату Еўропы забіў вырашальны гол у матчы супраць Балгарыі (1:0), які дапамог беларусам выйсці ў элітны раўнд.

31 мая 2017 года дэбютаваў у моладзевай зборнай Беларусі, адгуляўшы другі тайм таварыскага матча супраць Расіі (0:7). Стаў адным з асноўных ігракоў моладзевай зборнай.

6 верасня 2019 года дэбютаваў у нацыянальнай зборнай Беларусі ў адборачным матчы чэмпіянату Еўропы супраць Эстоніі, выйшаўшы на замену ў другім тайме.

Дасягненні
----------

* Беларусь 03Бронзавы прызёр Бронзавы прызёр чэмпіянату Беларусі: 2021
* Беларусь У спісе 22 найлепшых футбалістаў чэмпіянату Беларусі: 2022

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2014 | Д1 | Мінск | Беларусь | 1 | 0 |
| 2015 | Д1 | Мінск | Беларусь | 2 | 0 |
| 2016 | Д1 | Мінск | Беларусь | 1 | 0 |
| 2017 | Д1 | Мінск | Беларусь | 23 | 2 |
| 2018 | Д1 | Мінск | Беларусь | 25 | 5 |
| 2019 | Д1 | Мінск | Беларусь | 29 | 7 |
| 2020 | Д1 | Дынама | Беларусь | 29 | 7 |
| 2021 | Д1 | Дынама | Беларусь | 18 | 4 |
| 2022 | Д1 | Дынама | Беларусь | 30 | 11 |
| 2022/23 (2) | Д1 | Хапаэль Ірані | Ізраіль | 14 | 2 |
|

Крыніцы
-------

1. ↑  Ivan Bakhar // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Ivan Bakhar // FBref.com<a href='https://wikidata.org/wiki/Track:Q56239490'></a>
3. ↑
4. ↑  Бахар продлил контракт с «Минском» (руск.). *football.by* (25 студзеня 2018). Праверана 17 кастрычніка 2023.
5. ↑  Иван Бахар продлил контракт с "Минском" (руск.). *football.by* (18 сакавіка 2019). Праверана 17 кастрычніка 2023.
6. ↑  Иван Бахар стал игроком минского "Динамо" (руск.). *football.by* (31 снежня 2019). Праверана 17 кастрычніка 2023.
7. ↑  Иван Бахар сменил минское "Динамо" на израильский "Ирони" Кирьят-Шмона (руск.). *football.by* (11 снежня 2022). Праверана 12 снежня 2022.
8. ↑  Бахар сообщил, что покидает израильский "Ирони" (руск.). *football.by* (14 мая 2023). Праверана 10 ліпеня 2023.
9. ↑  Бахар снова стал игроком минского "Динамо" (руск.). *football.by* (10 ліпеня 2023). Праверана 10 ліпеня 2023.

|  |  |
| --- | --- |
| ⚙️   Тэматычныя сайты | by.tribuna.com · eu-football.info (ігрок) · FBref.com · FootballFacts.ru · National Football Teams.com · Soccerway · teams.by · playmarkerstats.com (ігрок) · Transfermarkt (ігрок) · worldfootball.net (ігрок) · Прэсбол · УЕФА |

| ⛭ Дынама Мінск |
| --- |
| 
* 1 Макаўчык (б)
* 2 Холадаў
* 3 Швяцоў
* 4 Гаўрыловіч
* 6 Паліцевіч (к)
* 7 Быкаў
* 8 Дземчанка
* 9 Бакіч
* 10 Хвашчынскі
* 11 Нікіфарэнка
* 13 Бахар
* 14 Пуціла
* 15 Свірэпа
* 16 Будзько
* 17 Сядзько
* 18 Марозаў
* 20 Сачыўка
* 21 Лапавухаў (б)
* 23 Жэрдзеў
* 24 Вакуліч
* 26 Калінін
* 27 Арлоў
* 28 Зорын
* 30 Арынью
* 31 Шпакоўскі (б)
* 32 Шымаковіч (б)
* 37 Хавалка
* 44 Сялява
* 67 Бегуноў
* 77 Рылач
* 87 Краўчанка
* Лузан
* галоўны трэнер: Вадзім Скрыпчанка

 |